JohanHeinsen/ENO huggingface dataset:
Lolland-Falsters Stifts-Tidende, 1829-11-10
Adskilligt. For omtrent 25 Aar siden stødte Skibet Perseverance, hjemmehørende i Liverpool, paa sin Hjemreise fra Havannah, paa en Klippe i den irske Canal, og blev snart et Vrag. Foruden dets øvrige kostbare Ladning hjembragte det til Rhederiet en meget stor Sum i rede Penge, Byttet af tre heldige Slavehandelsfragter fra den africanske Kyst. Da Skibet var i Begreb med at synke, slog Mandskabet Pengefoustagerne itu, og proppede deres Lommer saa fulde, at adskillige af dem, der vilde svømme i Land, omkom. Capitainen druknede, medens han vilde redde sit uretfærdige Mammon, som han havde skjult i Cahytten. Denne Begivenhed gjorde den Gang megen Sensation, men blev snart glemt. J sidste Sommer laae Dampskibet Dasher under Reparation i Holyheads Havn. En Dag fortalte Capitainen tilfældig viis denne Tildragelse og yttrede sin Forundring over, at intet Forsøg var skeet til at opdykke en Deel af denne Skat, som nu i saa mange Aar havde ligget paa Havets Bund. Jngen af de tilstædeværende ændsede dette, uden en snild og dristig Mand fra Wales, der hørte paa Fortællingen med tilsyneladende Ligegyldighed. Ufortøvet anskaffede han sig en Baad og forfærdigede en Dykkermaskine af en særegen Construction. J tre Maaneder laa han, naar Veiret var gunstigt, med sin Baad, og Dykkermaskine (den han omhyggeligen skjulede) paa det betegnede Sted i Nærheden af Donaghader. Folk, der saae ham ude paa Søen, troede, at han anglede efter Fisk, medens han ivrigen opfiskede Dollars og Dubloner, og med et saadant Held, at hans Fangst, som han nu ingen Hemmelighed gjør af, beløber sig til halvtredsindstyve Tusinde Pd. Sterling. Omsider kom Jndvaanerne i Donaghuder paa Spor efter, hvad han Tirsdagen den 10 November 1829. foretog sig. De skræmmede ham bort med Trusler som Uberettiget til sligt Fiskeri, og begyndte dette selv med en Dykkermaskine. Men han havde høstet saa vel, at ikkun Ax vare blevne tilbage for dem. - Paa sin Hjemreise kom Walliseren til en Man, hvor han viste disse Mynter, hvis Præg var aldeles udslettet af Vandets Paavirkning.
Lolland-Falsters Stifts-Tidende, 1829-11-10
Over-Grændse-Controlleur, Lieutenant Bambach, som den 10de f. M., om Aftenen, havde anholdt 2 Smuglere med 4 Pakker Contraband, blev om Natten mellem 11te og 12te f. M. i Flækken Wildschutz, i Schlesien, overfaldet af en bevæbnet Vande paa 20 til 30 Mand. Angrebet skeete mod Controlleurens Vinduer, hvorved han og Grændse-Opsynsmand Lorenz bleve dræbte og 2de andre Opsynsmænd qvæstedes. Da Byens Stormklokke hørtes, begav Banden sig med de befriede Cammerater til den sachsiske Landsby Tammenhain, hvorfra den skal være flygtet videre. De Myrdede efterlader sig Koner og Børn.
Lolland-Falsters Stifts-Tidende, 1829-11-10
Paa Mynten i Londen bliver i denne Tid udpræget Guldmynt.
Lolland-Falsters Stifts-Tidende, 1829-11-10
Paa et eneste Pæretræ ved Brigthon er i indeværende Efteraar avlet 30,000 Pærer.
Lolland-Falsters Stifts-Tidende, 1829-11-10
Hertugen af Wellington har skjænket Skatkammeret, den ham som Opsynsmand over de 5 Havne tilkommende Løn af 1025 Pd. St.
Lolland-Falsters Stifts-Tidende, 1829-11-10
En Bogbinder Deelapierre i Genf, som i sit eget Huus ihielskjød sin Kones Forfører, er dømt til 15 Aars Tvangsarbeide.
Lolland-Falsters Stifts-Tidende, 1829-11-10
Jndenlandsk. Den 5te d. M. blev, under Hs. Majestæt Kongens og Deres kongelige Høiheder Prindserne Christians, Frederik Carl Christians og Ferdinands høie Nærværelse, den ny polytheeniske Læreanstalt høitideligen indviet, ved en af Hr. Etatsraad og Professor H.C. Ørsted holdt Tale. Derefter behagede det Hans Majestæt med de kongelige Prindser og Suite at tage Læreanstaltens Locale og Jndretninger i Øiesyn. Høitideligheden overværedes tillige af en talrig Forsamling af høie civile og militaire Embedsmænd, saavelsom af en stor Deel af Hovedstadens Geistlige og Videnskabsdyrkere.
Lolland-Falsters Stifts-Tidende, 1829-11-10
Hr. Professor Heibergs ny Fest-Skuespil: "Prindsesse Jsabella, eller 3 Aftener ved Hoffet, er ikke siden den 29de f. M. ansat til Opførelse. Forfatteren skal have besluttet, at foretage nogle Forandringer ved samme forinden det atter bliver bragt paa Scenen.
Lolland-Falsters Stifts-Tidende, 1829-11-10
Den 2den d. M. kom Hr. Professor og Ridder Siboni tilbage til Kjøbenhavn fra sin Reise i Tydskland, og Jtalien. Bournonvilles Engagement ved det kongl. Theater er nu stadfæstet af Hans Majestæt Kongen; efter Forlydende vil han erholde en Gage af 1,500 Rbdlr. Sølv; de 1000 Rbdlr. som første Solodandser og 500 Rbdlr. som Dandsedirecteur, for at componere og arran(Kbhp.) gere Balletter og holde Dandseskole.
Lolland-Falsters Stifts-Tidende, 1829-11-10
Mariebo, den 10de November. Hendes Majestæt Dronningens høje Fødselsdag, den 28de f. M.,er her i Stiftets Kjøbstæder bleven høitideligholdt deels ved Valler, deels ved Aftenselskaber. J disse glade Forsamlinger herskede megen Munterhed, og Alle kappedes om, at lægge de varmeste Følelser for Konge og Kongehuus for Dagen.
Lolland-Falsters Stifts-Tidende, 1829-11-10
Den 5te d. M. hængte Fæstegaardmand Jens Vikke i Tjennemarke sig i sin Gaard. Den Ulykkerige skal have liidt af Sindsvaghed.
Lolland-Falsters Stifts-Tidende, 1829-11-10
Veiret vedbliver at afverle med Frost, Regn, Hagel, og Storm.
Lolland-Falsters Stifts-Tidende, 1829-11-10
Den 9de dennes har Hr. Kjøbmand Henrichsen her i Byen kjøbt Hr. Kjøbmand J. G. Krøyers Gaard samme Sted for 4,600 Rbdlr. Sølv.
Lolland-Falsters Stifts-Tidende, 1829-11-10
Bekjendtgjørelser. Herved giver jeg mig den Frihed at bekjendtgjøre, at jeg har etableret mig her i Byen som Skrædermester, og anbefaler mig derfor til Enhver, som vil forunde mig deres Søgning, og hvorhos jeg lover reel Behandling og billig Betaling. Nykjøbing, den 4de November 1829. C. Bursøe. Skrædermester.
Lolland-Falsters Stifts-Tidende, 1829-11-10
Auctioner. Fredagen den 13de November førstkommende bliver ved offentlig Auction bortsolgt en Deel smaae Ege- og Bøgetræer, saaog nogle Egetoppe og Slingespaaner m.v., paa Gaardmand Peder Skræders Lod i Grimstrup. Auctionen begynder og Formiddagen Kl. 11, til hvilken Tid Lysthavende ville møde. Knuhtenborg, den 7de November 1829. Gram.
Lolland-Falsters Stifts-Tidende, 1829-11-10
Løverdagen den 14de November d. A., Formiddag Kl. 10, bliver paa Nakskov Raadstue, efter vedkommende Eiers Begjæring, ved een eneste offentlig Auction absolut bortsolgt, paa særdeles fordeelagtige Vilkaar, en i denne Byes Søndergade under Matricul No. 277 beliggende Gaard, med tilhørende og Tilliggende, i følgende Parceller, nemlig: 1. Forhuset ud til Søndergade, bestaaende af 9 Fag dobbelt Stok, med det op til samme stødende Sidehuus, bestaaende af 12 Fag, og et Tverhuus, 8 Fag, med derved værende Gaardsplads. Ladebygningen ud til Kattesundet, bestaaende af 14 Fag enkelt Stok, med derved værende Baggaard. Kornhuset i Kattesundet, bestaaende af 14 Fag enkelt Stok, med derved værende Hauge. Et Brændeviinstøi, bestaaende af et Mæskekar et Støbkar, 4 Ølkar, 1 Brændeviinskjedel med Hat og Piber og en Bryggerkjedel, m.v. En Jordlod, stor omtrent 4 Tdr. Land, beliggende paa Madeskov.
Lolland-Falsters Stifts-Tidende, 1829-11-10
En Ditto, stor omtrent 2 Tdr. Land, beliggende ligeledes paa Madeskov. 7. En Ditto, stor omtrent 2 Tdr. Land, beliggende i Mellemmarken. Og endelig 8. En Jagt i seilbar Stand, beliggende ved denne Byes Bolværk, og hvis Størrelse omtrent er 300 Tdr. Alt paa saadanne Conditioner, som kunne erfares hos Procurator Hviid her i Byen, der ogsaa paaviser Eiendommene, hvilket herved offentliggjøres til de Lysthavendes Efterretning. Nakskov Byfoged Contoir, den 7de November 1829. Hammerich.
Lolland-Falsters Stifts-Tidende, 1829-11-10
Tirsdagen den 24de dennes bliver efter Møen. Vedkommendes Begjæring ofholdt offentlig Auction her i Stege over det til den ved UlfshaleSækkesand indstrandede russiske Skonnert Mercurius, 45 Commercelæster drægtig, ført af Capitain Jonas Kihlstrøm, henhørende staaende og løbende Redskab, bestaaende af: 3 Ankere, 2 ny Ankertouge, circa 100 a 120 Favne lange og 10 a 11 Tommer tykke, et nyt Sæt Seil af forskjellig Størrelse, 2 kappede Master, Touge, Stænger, Rundholter, Blokke af diverse Størrelser, med Metalbøsninger, Vandfade, samt en Deel andre til Skibets Jnventarium henhørende Effecter, ligesom og en Baad med fornødne Seil. Ved samme Auction vil ligeledes vorde bortsolgt: circa 200 Skpd. Creaturben, som af Skibets Ladning hertil Byen er bleven bjerget. Auctionen, der begynder bemeldte Dags Formiddag Kl. 9, afholdes deels i Stege Havn, deels hos Kjøbmand C. Bloch i dennes Gaard, hvor de sælgende Effecter Dagen før Auctionen ere til Foreviisning. Stege paa Møen, den 5te November 1829. C. Meincke.
Lolland-Falsters Stifts-Tidende, 1829-11-10
Jndkaldelse.
Lolland-Falsters Stifts-Tidende, 1829-11-10
Under Rødbye Kjøbstæds Forstrand er ilanddrevenen gammel Ege-Jolle, uden Mærke, 4 1/2 Bord høi, af 8 Alens Længde og 2 1/2 Alens Brede, samt tjæret udvendig og indvendig Eieren til denne Jolle indkaldes herved sub poena præclusi & perpetui silentii sin Ret til samme inden Aar og Dag for mig at anmelde og beviisliggjøre. Stiftamtet for Lolland og Falster, Nykjøbing den 24de October 1829. R. v. Jessen.
Lolland-Falsters Stifts-Tidende, 1829-11-10
Under Nysted Kjøbstæds Forstrand er fra 20de f.M. og følgende Dage indbjerget et Parti Trælast af Bjelker, Sparrer, Planker, Brædder og Lægter, samt noget Vrag, hvilke Sager ere uden Mærke, med Undtagelse af en 14 Fods Planke og en Dækskjelke, af hvilke den Første er mærket: CO, og den Sidste, den danske Krone 31 1/2. Eieren eller Eierne til dette Strandingsgods indkaldes herved, i Overeensstemmelse med Forordningen af 12te Marts 1790, sub poena Præclusi & perpetui silentii, sin eller deres Ret til det Bjergede inden Aar og Dag for mig at anmelde og beviisliggjøre. Stiftamtet for Lolland og Falster, Nykjøbing den R. v. Jessen. 2den November 1829.
Lolland-Falsters Stifts-Tidende, 1829-11-10
Under Rødby Kjøbstæds Forstrand er i Ugen til 31te f. M. bjerget en Skibspumpe af 6 Alens Længde, et Varpespil, omtrent 2 Alen langt, og 4 ny 6 Alens svenske Brædder; Alt uden Mærke. Eieren eller Eierne til dette Strandingsgods indkaldes herved, sub poena præclusi & perpetui silentii, sin eller deres Ret til det Bjergede inden Aar og Dag for mig at anmelde og beviisliggjøre. Stiftamtet for Lolland og Falster, Nykjøbing den R. v. Jessen. 7de November 1829.
Lolland-Falsters Stifts-Tidende, 1829-11-10
Creditorerne i Stervboet efter afdøde Fæstehuusmand Ole Olsen Tæring af Egebierg Tvede og tidligere afdøde Hustrue Maren Jørgensdatter, blive herved med anordnet 12 Ugers Varsel indkaldte, til for undertegnede committerede Skifteforvalter, at anmelde og beviisliggjøre deres Fordringer. Ourupgaard paa Falster, den 1ste November 1829. Ferrall.
Lolland-Falsters Stifts-Tidende, 1829-11-10
Capital, som anbydes. Af Mariebo Skolecasse kan erholdes et Laan af 220 Rbdlr. Sedler til 11te Decbr. Termin d. A. mod lovlig Sikkerhed. Herom vilde Man henvende sig til J. F. Boeck, Sognepræst i Mariebo, paa Skolecommissionens Vegne.
Lolland-Falsters Stifts-Tidende, 1829-11-10
Tilkjøbs. 2 Etage Vindovne og Bi Kakkelovne, læggere af forskjellig Storrelse, samt runde, med og uden Beslag, faaes i NakWulffeldt. skov hos Bortkommen.
Lolland-Falsters Stifts-Tidende, 1829-11-10
Paa Veien fra Mariebo til Vesterborg er den 31te October sidstleden tabt en Pakke, hvilken indeholdt: 3 1/2 Alen blaat Calmuk, 3 Alen sort Lærred og 1 Qvarteer sort Fløiel. Den retsindige Finder bedes at aflevere fornævnte Ting paa Addressecontoiret i Mariebo, hvor en passende Findeløn betales.
Lolland-Falsters Stifts-Tidende, 1829-11-10
Jndbydelse til Subscription. Hvis et tilstrækkeligt Antal Subscribenter tegner sig, agter Undertegnede, om kort Tid at udgive; Nyeste Complimenterbog, eller Anviisning til at tale høfligt og overeensstemmende med Talens Gienstand, samt til at opføre sig anstændigt i Selskaber. og i alle Livets Forhold; indeholdende: Lykønskninger og Tiltale til Nyaar, paa Fødsels- og Navnedage, ved Fødsler, Barnedaab og Fadderstads, Ansættelser, Befordringer, Forlovelser, Bryllupper; Ægteskabsandragender; alle Slags Jndbydelser; Tiltale Selskaber, ved Dands, paa Reiser, i Forretningsforhold- og ved heldigen indtrufne Tilfælde; Condolencer og mange andre Complimenter, med dertil passende Svar. Tilligemed et Anhang, som under forskjellige Afsnit indeholder: Reglerne for Anstand og den fine Levemaade, nemlig: I. Angaaende Anstændighed og Sædelighed; II. Ansigtets Udtryk, III. Sprogets og Udtrykkets Uddannelse; IV. Legemets Stilling og Bevægelse; V. Klædedragt og Bolig; VI. galant Opførsel; VII. legemlige Høflighedsbeviisninger; VIII, hvorledes man skal forholde sig ved Besøg og i Selskaber; IX. Opførsel ved religiense Handlinger; X. Opførsel i Omgang med Fornemme og høiere Stænder; XI. hvorledes man skal forholde sig i Omgang med Personer af det smukke Kjøn; XII. anstændig Opførsel i Dandseselskaber; XIII. Opførsel i Concerter; XIV. fiin Opførsel ved Bordet. En nyttig Haand- og Hjælpebog, for unge og ældre Personer af begge Kjøn Oversat fra det Tydske (efter J. J. Alberti's nenestes Complimentirbuch, sechste verbesserte und vermehrte Auflage. Quedlinburg und Leipzig 1829.) Bogen vil omtrent blive 10 Ark og Prisen omtrent 5 Mk. T.
Lolland-Falsters Stifts-Tidende, 1829-11-10
En Samling af Anecdoter, under Titel af: Anecdotskatten, eller Piller imod slet Lune og Kjedsomhed. Oversat fra det Tydske (efter Fr. Kurzweits Anecdotenschatz, vierte betrachtlick vermehrte Auflage. Altona 1829.)
Lolland-Falsters Stifts-Tidende, 1829-11-10
Af Samlingen, der vil komme til at udgjøre 6 Hefter agter jeg maanedlig at udgive eet Hefte, der omtrent vil koste 3 Mk.
Lolland-Falsters Stifts-Tidende, 1829-11-10
Subscription modtages i Nakskov hos Madame Wach mann, i Mariebo hos Hr. Kjøbmand Andreassen og i Saxkjøbing hos Hr. N. Stybe. en, den 1ste November 1829.
Lolland-Falsters Stifts-Tidende, 1829-11-13
Lollands og Falsters Stifts Kongelig alene privilegerede. Addressecontoirs Efterretninger. 400000 Rd. Treogtyvende Aargang. Nummer 90. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1829-11-13
Udenlandsk. Tyrkiet. Dette Riges Tilstand skildres nu at Øienvidner som høist sørgeligt. Ogsaa i Rummelien bestaaer den største Deel af Befolkningen af Christne, der snart optræde som Græker, snart som Armenier eller Bulgarer. Disse antoge, at Rusland førte en Erobringskrig og ventede derfor at blive taget under landsfaderlig Beskyttelse. De havde nemlig ikke faaet nogen Kundskab og Jndholdet af den russiske Krigserklæring, Desaarsag udtalte Befolkningen overalt, selv i Adrianopel, uden Tilbageholdenhed sin Glæde over Russernes Ankomst, hvem de betragtede som deres Frelsere; men naar nu Russerne fjerne sig og Befolkningen atter tilfalder Sultanen, saa vil denne neppe undlade at udøve den skrækkeligste Hævn. Jkke uden Frygt underrettedes Folket og Nødvendigheden af Tilbagetoget, og Alle see i bange Forventning Schafotter opføres i Adrianopel og den frygtelige Sultan opslaae sin Leir der. Det bekymrede Folk skuer imidlertid med nogen Tillid paa Rusland, der er optraadt som en medlidende Beskytter, af de Nødlidende, og haaber, at det med Strænghed vil overholde Stipulationerne til Gunst for den christelige Befolkning. – Den indre Opløsning af det hele tyrkiske Regimente er exempelløst. Selv de regulaire Tropper bortkastede Vaabnene i Masse, og de irregnlaire tyrkiske Krigere flygtede med deres Vaaben saa langt de kunde, samt erklærede paa det Bestemteste, ikke at ville fægte længere. Abdurrahman Pascha, født i Erzerum, havde commanderet den høire Fløi af det tyrkiske Rytteri, men da han paa sit Tilbagetog ankom til Araba Burgas, havde han kun 5 til 800 Mand paa udmattede Heste omkring sig, hvilke ogsaa nægtede at fægte imod Russerne. Ved Constantinopel var en Sam Fredagen den 13 November 1829. ling af over 25,000 Flygtninge, som Sultanen ikke vovede at indlade i Staden. Kun en ubetydelig Deel regulairt Jnfanteri, der ikke havde seet Fienden, dannede et fast Punct i fornævnte uhyre Forvirring. J Provindserne faaes de ellers indespærrede Qvinder med Jammerskrig ile over Gaderne, for at redde og sikkre deres Børn. Kort sagt: Den blandt Tyrkerne opstaaede Skræk opfyldte Øienvidnerne med Gysen. - Efterretningerne fra det russiske Hovedqvarteer i Adrianopel lyde derimod glædelige. Alle der værende Personer leve i Overflødighed, og en vis glad Stemning hersker i hele Armeen. Feldtmarschal Diebitsch-Sabalcanski har i den græske Hovedkirke sjunget et Te Deum, og, hvilket er uhørt i de tyrkiske Annaler, med sin Generalstab betraadt den berømte store Moschee, hvis Porte bleve aabnede for ham af den tyrkiske Geistlighed.
Lolland-Falsters Stifts-Tidende, 1829-11-13
Adskilligt. Man vil vide, at Keiseren af Rusland har eftergivet Persien 12 Millioner Sølvrubler i Krigs-Contribution, samt forlænget Betalingsterminen.
Lolland-Falsters Stifts-Tidende, 1829-11-13
Den keiserlige russiske Gesandt, Hr. de Ribeaupierre i Neapel, skal have faaet Ordre til, at vende tilbage til sin Post i Constantinopel.
Lolland-Falsters Stifts-Tidende, 1829-11-13
Feldtmarschal Diebitsch skal, til Belønning for sin udviste store Tjeneste, af Keiser Nicolaus have erholdt en Gave af een Million Rubler; hvilket er meget troligt, da Grev Paskewitsch, efter at den persiske Krig var endt, fik een lignende Summa.
Lolland-Falsters Stifts-Tidende, 1829-11-13
J Følge Meddelelse fra Pera af 28de September havde Reis-Effendi næsten dagligen Conferentser med Østerrigs, Englands og Preussens Repræsentanter og Coureervexlingen med Adrianopel var meget levende. Dette torde maaskee tildeels have Hensyn paa Grækenland.
Lolland-Falsters Stifts-Tidende, 1829-11-13
Den engelske Admiral Malcolm har havt en Audients hos Sultanen.
Lolland-Falsters Stifts-Tidende, 1829-11-13
Endnu den 10de October rasede Pesten omkring Constantinopel. Mange Personer antage, at denne Hovedstad vil blive hjemsøgt af samme Onde, om ikke i Vinter, saa dog til Foraaret. Et Fartøi fra den asiatiske Kyst ved det sorte Hav havde nemlig 3 Pestbefængte ombord, af hvilke de to døde i Bugten ved Terapi og bleve kastede i Vandet. Dette Fartøi er med den tredie Syge seilet til Constantinopel, hvor det har tabt sig iblandt Mængden. Det er derfor meget troligt, at Sygdommen pludselig viser sig i sin hele Styrke iblandt Jndvaanerne; thi der er ikke Tale om noget Sundhedspoliti.
Lolland-Falsters Stifts-Tidende, 1829-11-13
Ophævelsen af Dardanelle Blocaden foranledigede, at der i Dagene til den 16de October ankom 60 Skibe til Constantinopel fra det hvide Hav.
Lolland-Falsters Stifts-Tidende, 1829-11-13
Paschaen af Scutaris Tropper vende nu hjem igien. Græske Befuldmægtigede have hos den franske Regjering ansøgt om en sidste Pengeunderstøttelse for Grækenland; men da dette blev afslaaet, har den ene Befuldmægtigede, Hr. Eynard, besluttet, alene at yde Laanet, og forlanger blot et fransk Skib til at overbringe Summen.
Lolland-Falsters Stifts-Tidende, 1829-11-13
D. Miguels Yndling og forrige Livbarbeer skal dog opholde sig i Alfelte, hvor han er sat under Bevogtning. Den ham tiltænkte Grevetitel af Cantanhede er forbunden med uhyre Jndkomster og har stedse tilhørt, den ældste Adel. Da Wizc. veed, at hans Modstandere især føle Uvillie over hans Herkomst, sagde han en Dag, da han i saa Henseende var bleven ophidset: "Ja, jeg har været Barbeer; men var Napoleon, som opfyldte hele Verden med sit Navn, ikke forud Cadet og har ikke en Svinevogter hævet sig til den pavelige Stol.
Lolland-Falsters Stifts-Tidende, 1829-11-13
Den 7de October var en Veddekjørsel paa den nye Jernvei imellem Liverpool og Manchester, hvor en Belønning af 500 Pd. Sterling var udsat for den, som havde opfundet den hurtigste Dampvogn. En Svensker, nemlig Lieutenant Eriesson, vandt Belønningen, da den af ham og Compagnon forfærdigede Vogn løb paa Jern veien 50 engelske Mile i Timen.
Lolland-Falsters Stifts-Tidende, 1829-11-13
Kartoffel-Avlen i Sverrig har, ved den saa tidligt indtrufne Frost, liidt betydeligen. Mange tusinde Tønder ere raadnede i Jorden og i Stokholm er denne Varesort betalt med 5 Rd. Rigsg. pr. Tønde.
Lolland-Falsters Stifts-Tidende, 1829-11-13
Kulden har allerede været saa stræng, at der den 5te October overalt i Egnen af Geste kjørtes paa Slæde. Samme Tid kunde Vandmøllerne ikke meere gaae, da Vandet var bedækket med Jis.
Lolland-Falsters Stifts-Tidende, 1829-11-13
Den 14de dernæst rasede en heftig østlig Storm i Egnen af Helsingborg, hvorpaa fulgte stærk Snee.
Lolland-Falsters Stifts-Tidende, 1829-11-13
En Soldats 23 Uger gamle Barn blev den 23de October med en Kniv myrdet af en 9 Aar gammel Pige i Jønkopings Lehn. For at Forældrene skulde tro, at hun tilligemed Barnet var af Røvere overfalden, gav hun sig selv med en Øxe flere Hug i Hovedet.
Lolland-Falsters Stifts-Tidende, 1829-11-13
Jndenlandsk. J Garnisonskirken i Kjøbenhavn blev den 16de f.M. af Hr. Professor, R. af Dr. Brorson døbt en Neger, som erholdt Navnet Sammel Wilhelm Assuma Fuffuberch. Denne Sammel er født i Aaret 1791 i Dagwumba i Donco-Landet i Africa J Aaret 1802 blev han taget af et fiendtligt Streif Parti af Assiantheer, paa en Tid han med sin Moder og ældre Broder var udenfor Byen at hente Vand Han bragtes derefter til Accra, hvor han blev solgt.
Lolland-Falsters Stifts-Tidende, 1829-11-13
J 27 Aar har Sammel været i Tjeneste hos Hr. Major v. Wrisberg og udmærket sig ved en exemplarisk god Opførsel, Troskab og Hengivenhed. Hans Majestæt, vor allernaadigste Konge, har landsfaderligen holdt ham i Skole i Kjøbenhavn, og Major Wrisberg har ikke alene for 14 Aar siden skjænket ham sin Frihed, men tillige ladet ham undervise i forskjellige Professioner.
Lolland-Falsters Stifts-Tidende, 1829-11-13
J Natten til 17de Octbr. forliste en Dagen i Forveien fra Frederikshavn afseilet Baad, der tilhørte Hr. J. Uebersax, og skulde lade Tørv ved Bunken. Mandskabet, der, foruden en Dreng, bestod af 2 Familiefædre, som efterlade sig Enker og 7 a 8 Faderløse, druknede. Samme Nat strandede ogsaa en i Frederikshavn hjemmehørende Fiskerqvas, ført af Skpr. Eilers gaard, der havde Part i Fartøiet, og ved dette Uheld blev ødelagt. Besætningen bjergedes; men Fartøiet er uden Redning.
Lolland-Falsters Stifts-Tidende, 1829-11-13
Ved Ebeltoftkanten er nylig begaaet et Drab, som tvende Bønderkarle (Brødre) paa Hjemveien fra Sessionen skulle have udøvet paa en tredie Bondekarl, hvem de derefter havde kastet i en Tørvegrav. Gierningsmændene ere paagrebne.
Lolland-Falsters Stifts-Tidende, 1829-11-13
Randers er nu i Begreb med at faae en særdeles nyttig Jndretning, nemlig en Sparecasse, hvormed den følgelig herefter ikke meere vil staae tilbage for de fleste andre Kjøbstæder.